Επεισόδιο σημειώθηκε στην περιοχή της Καμάρας, το μεσημέρι της Κυριακής στην αντισυγκέντρωση αντιεξουσιαστών, ενάντια στο συλλαλητήριο που έγινε στην πόλη, για το όνομα της ΠΓΔΜ.

Οπως μετέδωσε το thestival.gr, περίπου δέκα κουκουλοφόροι επιτέθηκαν σε δύο κορίτσια περίπου 15 ετών, τα οποία κρατούσαν ελληνικές σημαίες και κατευθύνονταν στον χώρο του συλλαλητηρίου. Οι άγνωστοι πήραν τις σημαίες και τις έσπασαν.

Σύμφωνα με αυτόπτες μάρτυρες, που έσπευσαν να παρέμβουν, οι κουκουλοφόροι διαπληκτίστηκαν μαζί τους και μάλιστα ένας πολίτης καταγγέλλει ότι από τη συμπλοκή τραυματίστηκε στο πρόσωπο.

Πηγή: thestival.gr